बाढ़ त्रासदी व सदमे से जम्मूकश्मीर उबर रहा है जो विधानसभा चुनाव में ‘लव जिहाद’ आतंकवाद के बाद एक बड़ा मुद्दा होगा. वहां के बाढ़ पीडि़तों पर हर कोई एहसान रखेगा कि देखो, हम ने तुम्हारे लिए यह और वह किया था इसलिए हमें चुनो. भाजपा इस राज्य के सूखे से नजात पा चुकी है और उम्मीद लगाए बैठी है कि वह खासी यानी सरकार बनाने लायक सीटें बटोर लेगी. उमर अब्दुल्ला दिक्कत में हैं. वजह, वोटों का धु्रवीकरण है. जम्मू से वे नाउम्मीद हो रहे हैं पर यह भी जानते हैं कि अकेले कश्मीर के भरोसे बैठे रहना जोखिम वाला काम है. उधर, भाजपाइयों ने इस सूबे में आंखें गड़ा रखी हैं. कांग्रेस की ताकत पहले सी नहीं रही है. अगर कांग्रेसी वोट भाजपा के खाते में चले गए तो नैशनल कौन्फ्रैंस का नुकसान होगा. फौरीतौर पर उमर को कोई ट्रंप कार्ड खेलना जरूरी हो चला है ताकि कश्मीरियों का झुकाव उन की पार्टी की तरफ बना रहे.